b'\n_START_ARTICLE_\nOrmurin kieli\n_START_PARAGRAPH_\nOrmurin kieli on Pakistanissa ja Afganistanissa asuvien ormurien puhuma iranilainen kieli. Sen puhujat asuvat Pakistanissa Waziristanin etel\xc3\xa4osassa ja Afganistanissa etup\xc3\xa4\xc3\xa4ss\xc3\xa4 Logarin provinssissa. 1970-luvulla heit\xc3\xa4 arvioitiin olleen noin 5000 Pakistanissa ja 100\xe2\x80\x93200 henke\xc3\xa4 Afganistanissa._NEWLINE_Ormurin luokittelu iranilaisen ryhm\xc3\xa4n sis\xc3\xa4ll\xc3\xa4 on kiistanalainen. Sen puhujien arvellaan muuttaneen nykyisille asuinseuduilleen luoteisiranilaisten kielten alueelta Kaspianmeren etel\xc3\xa4puolelta. It\xc3\xa4iranilaisten piirteiden uskotaan syntyneen erityisesti pa\xc5\xa1tun kielen vaikutuksesta. Ormuri jakaantuu Logarin sek\xc3\xa4 Pakistanissa puhuttavaan Kaniguramin murteisiin, jotka eiv\xc3\xa4t ole kesken\xc3\xa4\xc3\xa4n ymm\xc3\xa4rrett\xc3\xa4vi\xc3\xa4._NEWLINE_Kieli toimii yhteis\xc3\xb6n suullisen kanssak\xc3\xa4ymisen v\xc3\xa4lineen\xc3\xa4. Suurin osa puhujista osaa my\xc3\xb6s pa\xc5\xa1tua ja daria. Logarin murre on kokonaan h\xc3\xa4vi\xc3\xa4m\xc3\xa4ss\xc3\xa4.'